Muutettu ehdotus neuvoston direktiiviksi eri tuotantojärjestelmissä pidettävien munivien kanojen suojelun vähimmäisvaatimuksista /* KOM/99/0223 lopull. - CNS 98/0092 */



Virallinen lehti nro C 184 , 30/06/1999 s. 0004



Muutettu ehdotus neuvoston direktiiviksi eri tuotantojärjestelmissä pidettävien munivien kanojen suojelun vähimmäisvaatimuksista(1) (1999/C 184/03) KOM(1999) 223 lopull. - 98/0092(CNS) (Komission esittämä EY:n perustamissopimuksen 250 (2) artiklan nojalla 12 päivänä toukokuuta 1999) Komissio esitteli edellä mainitun ehdotuksen neuvostolle 11 päivänä maaliskuuta 1998. Euroopan parlamentin 28 päivänä tammikuuta 1999 pitämässään istunnossa antaman lausunnon perusteella alkuperäistä ehdotusta muutetaan seuraavasti: - Lisätään johdanto-osaan kappale seuraavasti: "On myös olennaisen tärkeää saavuttaa tasapaino kaikkien asiaan liittyvien tekijöiden kesken, mukaan lukien patologian näkökohdat ja sosioekonomiset ja ympäristöä koskevat vaikutukset," - Lisätään 2 artiklaan uusi kohta seuraavasti: "6. 'Nokan typistämisellä' nokan ylä- ja alaosan kärjen leikkaamista." - Korvataan 3 artiklan 1 kohdan ensimmäinen alakohta seuraavasti: "1. Jäsenvaltioiden on varmistettava, että kaikki äskettäin rakennetut tai uudestaan rakennetut kasvatusjärjestelmät sekä kaikki tällaiset ensimmäistä kertaa käyttöön otettavat kasvatusjärjestelmät, lukuun ottamatta direktiivin 88/166/ETY soveltamisalaan kuuluvia kasvatusjärjestelmiä, täyttävät 1 päivästä tammikuuta 2001 vähintään seuraavat vaatimukset:" - Korvataan 3 artiklan 1 kohdan b alakohta seuraavasti: "b) kaikilla kanoilla on oltava asainmukaiset orret, jotka on kiinnitetty vähintään 10 senttimetrin korkeudelle kanalan tai häkkikerroksen lattiatasosta, joissa ei ole teräviä reunoja jo joissa kullekin linnulle on vähintään 15 senttimetriä tilaa. Orsien välinen etäisyys vaakatasossa ei saa ylittää yhtä metriä;" - Korvataan 3 artiklan 1 kohdan e alakohta seuraavasti: "e) juomakouruja käytettäessä kullakin linnulla on oltava tilaa vähintään 3 senttimetriä kourusta ja pyöröjuomalaitteita käytettäessä tilaa on varattava vähintään 1,5 senttimetriä kutakin lintua kohden. Jos käytetään juomakuppeja tai -nippoja, kutakin 10:tä lintua kohden on oltava vähintään yksi juomakuppi tai -nippa. Jos ryhmän koko on alle 10 lintua, ryhmän ulottuvilla on oltava vähintään kaksi juomanippaa tai kaksi juomakuppia;" - Korvataan 3 artiklan 2 kohta seuraavasti: "2. Käytettäessä järjestelmiä, joissa linnut voivat liikkua vapaasti eri tasojen välillä, 1 kohdan vaatimusten lisäksi seuraavien lisävaatimusten on täytyttävä: a) eläintiheys ei saa olla suurempi kuin 20 kanaa yhtä lattiapinta-alaneliötä kohden; pesäalueiden ei katsota kuuluvan lattiapinta-alaan; b) tasojen välisen korkeuden on oltava vähintään 50 senttimetriä; c) juotto- ja ruokintalaitteet on sijoitettava tasaisesti; d) toimivaltainen viranomainen voi sallia nokan typistämisen, mutta ainoastaan alle 10 päivää vanhoille kananpojille; e) vähintään yksi kolmasosa kanalan pohjapinta-alasta on peitettävä pehkulla." - Korvataan 3 artiklan 3 kohta seuraavasti: "3. Käytettäessä varusteltuja häkkejä 1 kohdan vaatimusten lisäksi seuraavien lisävaatimusten on täytyttävä: a) häkkien korkeuden on oltava joka kohdasta mitattuna vähintään 50 senttimetriä; b) häkkien etuosan on avauduttava kokonaan tai häkin muussa osassa on oltava vastaavanlainen oviaukko, jotta lintujen vahingoittuminen vältettäisiin; c) häkkikerrosten välillä on oltava käytävä, jonka leveys on vähintään yksi metri, jotta lintujen tarkastaminen, häkkiin sijoittaminen ja siirtäminen olisi helpompaa; d) lintujen nokkaa ei saa typistää." - Korvataan 4 artiklan 3 kohta seuraavasti: "3. Tämän artiklan 1 kohdan a alakohdassa säädettyä pinta-alaa lisätään kuitenkin siten, että sen on 1 päivästä tammikuuta 2006 oltava vähintään 550 neliösenttimetriä yhtä kanaa kohden." - Korvataan 6 artiklan 3 kohta seuraavasti: "3. Joka toinen vuosi ennen huhtikuun viimeistä työpäivää ja ensimmäisen kerran ennen 30 päivää huhtikuuta 2003 jäsenvaltioiden on ilmoitettava komissiolle kahden edellisen vuoden aikana tämän artiklan mukaisesti tehtyjen tarkastusten tulokset, mukaan lukien tehtyjen tarkastusten määrä suhteessa jäsenvaltion alueella olevien tilojen määrään. Tämän kertomuksen on oltava yleisesti saatavilla." - Korvataan 9 artiklan ensimmäinen kohta seuraavasti: "1. Komissio antaa neuvostolle ja parlamentille viimeistään 1 päivänä tammikuuta 2008 eläinlääkintäalan tiedekomitean lausunnon perusteella laaditun kertomuksen niistä munivien kanojen kasvatusjärjestelmistä, joissa noudatetaan munivien kanojen hyvinvointia koskevia vaatimuksia patologian, kotieläinjalostuksen, fysiologian, käyttäytymistieteen ja sosioekonomisten tekijöiden kannalta, ja tekee asianmukaiset ehdotukset sellaisten järjestelmien poistamiseksi, jotka eivät täytä näitä vaatimuksia." - Korvataan 10 artikla seuraavasti: " 10 artikla Kumotaan neuvoston direktiivi 88/166/ETY 1 päivästä tammikuuta 2001." - Korvataan 11 artiklan 1 kohdan ensimmäinen alakohta seuraavasti: "1. Jäsenvaltioiden on ennen 1 päivää tammikuuta 2001 saatettava voimaan tämän direktiivin säännösten noudattamisen edellyttämät lait, asetukset ja hallinnolliset määräykset. Niiden on ilmoitettava tästä komissiolle viipymättä." (1) EYVL C 157, 4.6.1999, s. 8.